Diari Oficial de la Generalitat Valenciana


Sumari del DOGV 2998, del 23-05-1997 (1997/7569)

ORDRE de 29 d'abril de 1997, de la Conselleria de Benestar Social, per la qual es convoquen 19 beques per a postgraduats i postgraduades en Treball Social.
-----------------------------------------------------------------------------------------------------------------------------------------------------------

### Dades del document

Número de DOGV
:   2998

Data del DOGV
:   23-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7569


Data del document
:   29-04-1997

Organisme emissor
:   Conselleria de Benestar Social

Tipus de document
:   Ordre

ORDRE de 29 d'abril de 1997, de la Conselleria de Benestar Social, per la qual es convoquen 19 beques per a postgraduats i postgraduades en Treball Social.
  
La Direcció General de la Dona de la Conselleria de Benestar Social, és el centre directiu al qual correspon elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
  
Per a desplegar les esmentades accions, resulta oportú convocar un concurs públic per a l'adjudicació de set beques en València, sis en Castelló i sis en Alacant per a postgraduats i postgraduades en Treball Social, a fi de completar la formació específica en temes relacionats amb la dona, de manera que les persones beneficiàries participen en les activitats teoricopràctiques desenvolupades dins del marc dels programes que la Direcció General de la Dona fa en el Centre Dona 24 Hores.
  
Per tot açò, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
  
  
ORDENE
  
  
Primer
  
Convocar un concurs públic per a la concessió de set beques en València, sis en Castelló i sis en Alacant, per a postgraduats i postgraduades en Treball Social i aprovar les bases per les quals es regirà aquesta convocatòria que figuren com annex I d'aquesta ordre, igualment el model de sol·licitud per a les esmentades beques que figura com a annex II.
  
  
Segon
  
La dotació econòmica de les beques anirà a càrrec del capítol IV, línia 403/000/97, del programa 323.10 del pressupost de despeses per a 1997 de la Conselleria de Benestar Social, per un import global màxim de 18.387.799 pessetes.
  
  
  
DISPOSICIONS FINALS
  
  
Primera
  
S'autoritza la Direcció General de la Dona perquè en l'àmbit de les seues competències adopte les mesures necessàries per al desplegament i aplicació d'aquesta ordre.
  
  
Segona
  
Aquesta ordre vigirà el dia de la publicació en el Diari Oficial de la Generalitat Valenciana.
  
  
Tercera
  
Contra aquesta ordre, que esgota la via administrativa, s'hi pot interposar un recurs contenciós administratiu, d'acord amb el que preveu l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, en el termini de dos mesos comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Benestar Social, segons el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
València, 29 d'abril de 1997
  
  
La consellera de Benestar Social,
  
MARCELA MIRÓ PÉREZ
  
  
  
  
ANNEX I
  
Bases
  
  
Primera
  
L'objecte d'aquesta convocatòria és concedir set beques a València, sis a Castelló i sis a Alacant, per a postgraduats i postgraduades en Treball Social, a fi completar la formació teoricopràctica i ampliar els coneixements en l'àrea de la dona, igualment facilitar la realització d'estudis d'investigació, especialment en el tema d'abusos físics i/o psíquics i maltractaments a dones en la Comunitat Valenciana.
  
  
Segona
  
Poden concursar totes les persones que tinguen el títol de la diplomatura en Treball Social.
  
  
Tercera
  
Es consideren mèrits preferents:
  
- Experiència específica en atenció a dones víctimes de violència de gènere
  
- Experiència en temes relacionats amb la dona
  
- Experiència amb dones de procedència territorial diversa i perfils socioculturals diferents amb problemàtiques interrelacionades o aïllades.
  
- Experiència específica en serveis socials generals.
  
- Experiència específica en centres d'informació i orientació laboral.
  
- Experiència en tallers de tècniques de recerca d'ocupació, habilitats socials, autoestima, planificació familiar, sexualitat.
  
  
- Experiència en actuacions professionals d'índole judicial o policial.
  
- Experiència en investigació o en docència.
  
- Expedient acadèmic.
  
- Coneixements d'informàtica.
  
Cal acreditar-ho tot documentalment.
  
  
Quarta
  
La durada de la beca serà des de la data de l'adjudicació fins al 31 de desembre de 1997, s'estableix la possibilitat de prorrogar automàticament pels mesos que manquen fins a completar l'any de gaudiment de la beca, sempre condicionat a l'existència de crèdit suficient en el pressupost de despeses de l'exercici següent.
  
La condició de persona becada no genera cap relació laboral amb la Generalitat Valenciana.
  
Aquestes beques són incompatibles amb altres beques concedides per altres organismes per a la mateixa o semblant activitat.
  
  
Cinquena
  
Les beques seran dotades amb 125.000 pessetes brutes mensuals cada una, amb un import màxim de 875.000 pessetes brutes per beca per a l' anualitat de 1997, s'inclouen en aquesta quantitat les despeses ocasionades amb motiu de la subscripció obligatòria d'una assegurança de cobertura sanitària.
  
Sobre la quantitat es practicaran les retencions legals que calen.
  
  
El pagament de les beques es farà mensualment, després de la presentació de les persones becades d'un informe d'activitats fetes, i després del certificat de la directora general de la Dona de l'aprofitament de les activitats.
  
  
Sisena
  
La persona becada que obtinga major puntuació farà els estudis i les pràctiques a la seu de la Direcció General de la Dona a València.
  
La resta de persones becades faran els estudis i les pràctiques encomanades per la Direcció General de la Dona en els Centres Dona 24 hores de València, Alacant i Castelló.
  
  
Abans del començament de l'activitat totes les persones seleccionades faran durant cinc dies pràctiques a la seu de la Direcció General de la Dona a València.
  
La Direcció General de la Dona determinarà les activitats i establirà la dedicació de les persones becades segons els serveis i mitjans i exercirà la tutoria d'aquestes persones a través de la treballadora social adscrita a la Direcció General de la Dona en València, amb la finalitat de no desvirtuar l'objectiu d'especialització de formació complementària que motiven aquestes beques.
  
  
  
Setena
  
Les sol·licituds es formalitzaran en el model d'instància que figura com a annex II, i es poden presentar en el Registre General de la Direcció General de la Dona, a les seus de:
  
- Castelló de la Plana, c/ Ensenyament, 10
  
- València, c/ Nàquera, 9
  
- Alacant c/ García Andreu, 12
  
O en qualsevol del mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de sol·licituds és de 15 hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
  
Vuitena
  
Junt amb la sol·licitud es presentarà la documentació següent:
  
  
- Fotocòpia compulsada del DNI
  
- Fotocòpia compulsada del títol acadèmic
  
- Fotocòpia compulsada dels documents que acrediten l'experiència laboral o les pràctiques
  
- Fotocòpia compulsada dels certificats de cursos, jornades, seminaris, etc.
  
- Qualsevol altres que acrediten tenir altres títols que es vulguen presentar com a mèrits
  
- Declaració sota jurament de la persona interessada que no és beneficiària d'altra beca per igual o semblant activitat
  
  
  
Novena
  
1. La consellera de Benestar Social mitjançant una resolució i a proposta de la comissió d'avaluació concedirà les beques, en el termini màxim de 20 dies hàbils, comptadors des de l'acabament del termini de presentació de sol·licituds.
  
2. Transcorregut l'esmentat termini sense haver dictat la resolució expressa de concessió de les beques, s'entendran com a desestimades les sol·licituds formulades i es declararà deserta la convocatòria.
  
3. És requisit imprescindible per a gaudir de les beques que les persones beneficiades acrediten trobar-se al corrent de les obligacions tributàries i de la Seguretat Social en el moment de la concessió de les beques. No acreditar aquestes obligacions, dins del termini assenyalat, impossibilitarà el gaudiment de la beca, decaient qualsevol dret que poguera tenir la persona que n'ha sol·licitat una.
  
  
Deu
  
Els membres següents formaran la comissió d'avaluació:
  
  
- La directora general de la Dona o persona en qui delegue, com a presidenta.
  
- Dos funcionaris o funcionàries tècnics de la Direcció General de la Dona.
  
- Una professora de l'escola de Treball Social
  
- Un funcionari o funcionària tècnics de la Direcció General de Serveis Socials
  
La comissió d'avaluació elevarà proposta de selecció de les persones candidates, en un termini de 15 dies hàbils i designaran alhora una llista de suplents per al cas que es produïren vacants entre les persones becades.
  
  
Onze
  
L'avaluació de les persones candidates es farà segons el barem següent:
  
- Experiència específica en atenció a dones víctimes de violència de gènere: 0-5 punts
  
- Experiència en temes relacionats amb la dona: 0-4 punts
  
- Experiència amb dones de procedència territorial diversa i perfils socioculturals diferents amb problemàtiques interrelacionades o aïllades: 0-4 punts
  
- Experiència específica en serveis socials generals: 0-4 punts
  
  
- Experiència específica en centres d'informació i orientació laboral: 0-3 punts
  
- Experiència en tallers de tècniques de recerca d'ocupació, habilitats socials, autoestima, planificació familiar, sexualitat: 0-3 punts
  
- Experiència específica en jutjats i/o comissaries: 0-3 punts
  
- Experiència en investigació o en docència: 0-3 punts
  
- Expedient acadèmic: 0-3 punts
  
- Coneixements d'informàtica: 0-1 punts
  
- Entrevista: 0-5 punts
  
La comissió avaluarà els mèrits de cada persona que en sol·licita una, deduïts dels documents presentats. Es convocarà les persones que hagen superat una puntuació mínima de 15 punts per a fer l'entrevista i es determinarà la proposta de persones adjudicatàries a favor dels qui sumant ambdues qualificacions obtinguen la major puntuació.
  
  
Dotze
  
Les obligacions de les persones becades són:
  
1. Començar el gaudiment de la beca dins del termini que se'ls indique i acceptar les instruccions que durant el període de vigència de la beca rebran les persones designades per la Direcció General de la Dona per a supervisar les activitats objecte de la beca.
  
  
2. Una vegada acabat el període de gaudiment de la beca la persona becada haurà d'elaborar una memòria sobre els coneixements i les experiències assolides durant el període de pràctiques.
  
3. Haurà de presentar un estudi comprensiu de:
  
- Nombre de dones ateses
  
- Supòsits que han originat l'atenció
  
- Derivacions fetes (centres hospitalaris, Serveis Socials, etc.)
  
  
D'aquest estudi s'haurà de deduir el perfil social de les dones usuàries del Centre 24 Hores i les problemàtiques més significatives.
  
  
Tretze
  
Les incidències que puguen sorgir durant el període de gaudiment de les beques seran resoltes, després de denunciar-les les persones beneficiàries de les beques o la tutora, en expedient contradictori, per la consellera de Benestar Social, i es revocaran les que en el cas d'incompliment de les obligacions per part de les persones becades.
  
  
Catorze
  
Acabat el període de gaudiment de la beca i amb l'informe d'assistència, aprofitament i aptitud per part de la treballadora social, la Direcció General de la Dona estendrà el certificat.
  
  
  
ANNEX II
  
  
Model d'instància de sol.licitud de beca
  
  
(Nom i cognoms)..., amb DNI ..., amb domicili a ..., carrer ..., núm. ..., codi postal ... , amb telèfon ...,
  
  
EXPOSE:
  
Que convocades les beques per a postgraduats i postgraduades en Treball Social per la Direcció General de la Dona de la Conselleria de Benestar Social, i atés que reunisc els requisits exigits, accepte en tots els termes les bases de l'esmentada convocatòria i adjunte la documentació següent:
  
- Fotocòpia compulsada del DNI
  
- Fotocòpia compulsada del títol acadèmic
  
- Documentació que acredite l'experiència laboral
  
- Documentació que acredite la formació acadèmica en temes relacionats amb la dona
  
- Expedient acadèmic
  
- Declaració sota jurament que la persona interessada no és beneficiària de cap altra beca concedida per igual o semblant activitat
  
- Documentació que acredite el compliment de les obligacions fiscals i amb la Seguretat Social
  
  
SOL·LICITE:
  
Que admeta aquesta instància amb la documentació als sols efectes de la convocatòria de les beques.
  
  
València, ... d... de 1997
  
  
(signatura de la persona interessada)
  
  
CONSELLERA DE BENESTAR SOCIAL